stanford-oval/wikipedia huggingface dataset:
פסטיבל בריטניה
סאות' בנק > אדריכלות שימושית

בנוסף לאזור התערוכה המרכזי הוחלט להקים באזור נפרד תערוכה שהתמקדה בתכנון אורבני ובבנייה עירונית. התערוכה כללה גם מתחם "אדריכלות חיה" שבמסגרתה נבנו מבנים למגורים. למטרה זו הוחלט להקים באזור פופלאר, במתחם אחוזת לנסברי (שנקראה על שם ג'ורג' לנסברי) שכונה מודרנית. האזור שהוקצה לשכונה נפגע קשות במהלך הבליץ, ולמעלה מרבע מהמבנים בו הושמדו.
עבודות הבנייה באתר החלו בדצמבר 1949 בעיכוב ניכר בשל קשיי תקציב. הבנייה התעכבה גם בשל החורף הגשום של 1950-1951, והדירות הראשונות היו מוכנות למגורים בפברואר 1951.
בעת פתיחת התערוכה, ב-3 במאי 1951 הוצגו בפני המבקרים ב"ביתן המחקר בבנייה" (Building Research Pavilion) בעיות אדריכליות והפתרונות שמומשו עבורן בשכונה החדשה. "ביתן התכנון העירוני" (Town Planning Pavilion) הציג פתרונות של תכנון עירוני, וכן דגם של עיר דמיונית מתוכננת בשם אבונקאסטר (Avoncaster). האתר לא משך מבקרים רבים וסך הכל ביקרו בו כ-86 אלף מבקרים, לעומת למעלה מ-8 מיליון צופים בתצוגה המרכזית בסאות' בנק.
סאות' בנק > מתקנים נוספים

כחלק ממתקני הפסטיבל הוחלט על בניית אגף חדש למוזיאון המדע - אגף שיציג את תערוכת המדע של הפסטיבל.
כמו כן אוניית הוד מלכותו קמפניה (HMS Campania) הפכה לתערוכה נודדת. האוניה עגנה במספר נמלים ברחבי הממלכה המאוחדת: סאות'האמפטון, דאנדי, ניוקאסל שעל הנהר טיין, קינגסטון שעל הנהר האל, פלימות', בריסטול, קארדיף, בלפסט, בירקנהד וגלאזגו.
מספר המבקרים

במשך חמשת חודשי הפסטיבל ביקרו בתערוכות השונות למעלה מ-10 מיליון מבקרים אשר שילמו את דמי הכניסה:
תערוכת האדריכלות החיה בפופלר: 86,646
תערוכת התעשייה בגלאזגו: 282,039
תערוכת המדע במוזיאון המדע בדרום קנזינגטון: 213,744
אזור סאות' בנק (המתחם המרכזי): 8,455,863
מבקרים מאזור לונדון 36.5%
מבקרים מרחבי בריטניה 56%
מבקרים ממדינות אחרות 7.5%
ארצות הברית 15%
מדינות חבר העמים הבריטי 32%
מדינות אירופה 46%
מדינות אחרות 7%
התערוכה הנודדת: 462,289
מנצ'סטר 114,183
לידס 144,844
בירמינגהאם 76,357
נוטינגהאם 106,615
אוניית הפסטיבל "קומפניה": 889,792
סאות'האמפטון 78,683
דאנדי 51,422
ניוקאסל שעל הנהר טיין 169,511
קינגסטון שעל הנהר האל 87,840
פלימות' 50,120
בריסטול 78,219
קארדיף 104,391
בלפסט 86,756
בירקנהד 90,311
גלאזגו 93,539
גני הפסטיבל בבאטרסי: 8,031,000
מבקרים מלונדון 76%,
מבקרים מרחבי בריטניה 22%
מבקרים מעבר לים 2%
תערוכת החקלאות בבלפסט: 156,760
תערוכת הפולקלור באדינבורו: 135,000
תערוכת הספרים בדרום קנזינגטון (לונדון): 63,162
סיום הפסטיבל

בעקבות הבחירות שנערכו באנגליה בשנת 1951 הובסה ממשלת הלייבור ווינסטון צ'רצ'יל שב לראשות הממשלה. אחת מהחלטות הממשלה הראשונות הייתה לפנות את אזור הפסטיבל אשר סימל בעיניו על הממשלה הקודמת.
הרווחים שהושגו מהפסטיבל הועברו למועצת מחוז לונדון ונעשה בהם שימוש להפוך את אולם הפסטיבל המלכותי ואולם קונצרטים.
לפסטיבל הייתה השפעה רבה על האדריכלות בבריטניה ועל השימוש בסגנון המודרניסטי בפרויקטי בנייה ברחבי המדינה, כך לדוגמה ניתן לראות את השפעת המבנים על קתדרלת קובנטרי שנבנתה בשנת 1962 על ידי האדריכל באזיל ספנס (אחד מאדריכלי מתחם הפסטיבל).
ראו גם

התערוכה הגדולה
מבנה הסקיילון, 1951
צבים רכים (על-משפחה)

| צבים רכים |
| --- | --- |
 צב רך מהמין Amyda cartilaginea
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
על־משפחה:: צבים רכים
משפחות
 Carettochelyidae  Trionychidae
שם מדעי
 Trionychia

צב אף-חזיר
צבים רכים (שם מדעי: Trionychia) הם על-משפחה בסדרת הצבים ומותאמים לחיים במים. הם בעלי שריון רך ונפוצים ברחבי הנהרות והאגמים הממוזגים ברחבי העולם. חלק מהמינים גדולים ביותר ומגיעים לאורך 200 ס"מ כמו צב רך אסייתי ענק. השריון הרך עוזר להם לנוע יותר מהר במים ולהגיע לעומק רב יותר. הם אוכלי כל הניזונים מיצורים קטנים ומצמחיה מימית.
בעבר השתייכו לעל-משפחה זו גם בני קבוצת הקינוסטרנויים, שגם להם שריונות רכים וגוף שטוח, אך נראה שאין קשר משפחתי ביניהם והשריון המוארך והרך התפתח בזמנים שונים לקבוצות שונות.
מיון

בעל-משפחה זו 2 משפחות: קרטוכליים, הכוללת סוג ומין אחד וצבים רכים הכוללת 13 סוגים ו-31 מינים.
על-משפחה צבים רכים (Trionychia)
משפחת קרטוכליים (Carettochelyidae)
סוג ומין יחיד צב אף-חזיר (Carettochelys insculpta)
משפחה צבים רכים (Trionychidae)
תת-משפחת Cyclanorbinae
סוג Cyclanorbis
סוג Cycloderma
סוג Lissemys
תת-משפחת Trionychinae
סוג ומין יחיד צב רך אסייתי (Amyda cartilaginea)
סוג צב רך אמריקני (Apalone)
סוג צב רך קטן-ראש (Chitra)
סוג ומין יחיד Dogania subplana
סוג Nilssonia
סוג ומין יחיד Palea steindachneri
סוג צב רך כהה ענק (Pelochelys)
סוג Pelodiscus - בו המין צב רך סיני
סוג צב רך ענק (Rafetus)
סוג ומין יחיד צב רך מצוי (Trionyx triunguis)
פרנק דוקס (אמן לחימה)

| --- | --- |
אין תמונה חופשית
 לידה:  6 באפריל 1956 (בן 68) טורונטו, קנדה 
 מדינה:  ארצות הברית 
 www.frankwdux.com
 
פרנק דוקס (באנגלית: Frank W. Dux ; מבוטא " dukes "; נולד ב-13 ביולי 1956) הוא אמן לחימה וכוריאוגרף קרבות קנדי. לפי דוקס, מומחה ללחימה בשם סנזו טנאקה אימן אותו בנין ג'וטסו בגיל ההתבגרות, אך טענה זו מעולם לא אומתה ואף אדם אחר אינו שמע על מומחה זה. דוקס ייסד שיטה חדשה של נינג'יטסו המכונה "דוקס ריו נינג'יטסו" (Dux Ryu Ninjutsu). בנוסף הוא טען שנלחם בטורניר עלית לאמני לחימה שהתרחש כביכול באיי בהאמה, אך גם לטענה זו אין בסיס, ואף אדם פרט אליו לא שמע, התחרה או צפה באירוע זה. בנוסף טען ששירת בחיל נחתים וקיבל את מדליית הכבוד עבור שרותו במבצעים סודיים בדרום-מזרח אסיה, אך מתיקו הצבאי שנחשף נרשם שמעולם לא ראה לחימה, לא קיבל עיטור ומסקנות ההערכה הפסיכיאטרית שעבר בשירותו קבעה כי הוא נוטה ל"רעיונות מנותקים מהמציאות". האוטוביוגרפיה שכתב מכילה את רוב טענות אלה והוותה את הבסיס לסרט "ספורט הדמים" משנת 1988 בכיכובו של ז'אן-קלוד ואן דאם.
קריירת אמנויות הלחימה

דוקס מצהיר שהוא התוודע והתאמן בקוגה ימבושי "נינג'יטסו" בידי סנזו "טייגר" טנקה.
סגנון אמנות הלחימה של דוקס "דוקס ריו נינג'יטסו" אינו אמנויות הלחימה היפנית העתיקה ("קוריו") המכונה נין ג'וטסו, ורבים אף הטילו ספק בכך שיש איזשהו קשר בין דוקס לאמנויות לחימה יפניות בכלל, אולם דוקס טוען שהיא "מבוססת על עקרונותיה של קוגה נינג'ה של הסתגלות ושינוי מתמיד."
פרנק דוקס פיתח את השיטה אותה הוא מכנה "דוקס פאסט" (מיקוד-פעולה-מיומנות-אסטרטגיה-טקטיקה) ‏ (DUX FASST‏ (Focus-Action-Skill-Strategy-Tactics)).
רבות מטענותיו של דיוק שנויות במחלוקת, בכללם הרקע שלו באמנויות לחימה, לחימתו ב"קומיטה" ושירותו הצבאי לפני-כן.
פרסומים

דוקס פרסם אוטוביוגרפיה בשם The Secret Man: An American Warrior's Uncensored Story. דוקס היה מקור ההשראה ותסריטאי-שותף של סרט הקולנוע משנת 1988 "ספורט הדמים" וגם שימש ככוריאוגרף הקרבות שלו. בסרט מככב ז'אן-קלוד ואן דאם שמגלם את דמותו של פרנק דוקס.
דייב קרטר תיאר את דוקס במאמר Inside Kung Fu Presents The Complete Guide To Ninja Training כ"סרט האולטימטיבי על תחרות אמנויות הלחימה האולטימטיבית."
דוקס גם שימש תסריטאי-שותף של סרט אחר של ואן דאם "התקווה לניצחון".
ביבליוגרפיה

Dux, Frank & Dr. Mark D. Selner. "Unlocking Power: Keys to Success", in Black Belt, September 1980 Volume 18 #9, 46-50:58.
Dux, Frank. "Self Defense Against Knives", in Black Belt, October 1980 V.18 #10, 30-34.
Dux, Frank. The Secret Man: An American Warrior's Uncensored Story (ReganBooks, 1996) ISBN 0060391529and ISBN 978-0060391522
Dux, Frank & Gordon F. Richiusa. "The Guide to Ninjutsu Knife Fighting", in Inside Kung Fu Presents: The Complete Guide to Ninja Training, July 1987: 76-79.
לקריאה נוספת

Stewart, John. "Kumite: A Learning Experience", in Black Belt, November 1980 v. 18 #11, 28-34, 91.
Klein, Michelle. "Frank Dux: The Man Behind the Legend", in Inside Kung Fu Presents: The Complete Guide to Ninja Training, May 1987: 48-53.
Ralph Keyes, The Post-Truth Era: Dishonesty and Deception in Contemporary Life, St. Martin's Press (2004), ISBN 978-0312306489.
הערות שוליים

↑  Soldier of Fortune Magazine : Free Download, Borrow, and Streaming : Internet Archive, Internet Archive (באנגלית)
↑  "סרט, ז'אן-קלוד ואן דאם, שחקן ?", הניו יורק טיימס, 4 בספטמבר 1994
↑  Mendel, Bob (May 1981). "Can Ninjitsu Make You the Ultimate Warrior". Kick Illustrated: 47–49
↑  Mendel, Bob (May 1981). "Can Ninjitsu Make You the Ultimate Warrior". Kick Illustrated: 47–49
↑  ג'ון ג'ונסון, "נינג'ה: גיבור או מאסטר מזויף: ישנם שמוצאים פרצות בעברו האגדי של מורה אמנויות הלחימה מוודלנד הילס, לוס אנג'לס טיימס, 1 במאי 1988
↑  "Full Mental Jacket" (August 1996) and "Stolen Valor: Profiles of a Phony-Hunter" (November 1998) Soldier of Fortune
↑  Ralph Keyes, The post-truth era: dishonesty and deception in contemporary life (New York: St. Martin's Press 2004) p. 73 ISBN 0312306482
↑  Stewart,, John (November 1980). "Kumite: A Learning Experience". Black Belt: 28–34, 91
↑  Carter, Dave (May 1987). "Bloodsport - The Ultimate Martial Arts Movie". Inside Kung Fu Presents the Complete Guide to Ninja Training: 38–47
↑  "ואן דאם זוכה מאשמה בתביעה לגבי הסרט "התקווה לניצחון"", לוס אנג'לס טיימס, 11 בנובמבר 1998
↑  "נוק אאוט לבמאי ואן דאם", לוס אנג'לס טיימס, 26 באפריל 1996
| --- | --- |
בקרת זהויות :  NLI: 987007281562305171  ISNI: 0000 0000 3166 0758  LCCN: n95103026  VIAF: 58333105   WorldCat (עם VIAF): 58333105
פרס הפוטבול ליג

| --- | --- |

 ענף:  כדורגל
 תאריך ייסוד:  1983
 ארגון מפעיל:  הפוטבול ליג
 מספר מתמודדים:  לרוב 64 (כרגע 63)
 מדינות משתתפות:  אנגליה אנגליה   ווילס ווילס
 זוכה:  רות'רהאם יונייטד
 הכי הרבה זכיות:  בריסטול סיטי (3)
 אתר רשמי
 
פרס הפוטבול ליג האנגלית (באנגלית: English Football League Trophy, או בקיצור EFL Trophy) הוא שמה הכללי של תחרות כדורגל באנגליה המיועדת לקבוצות משתי הליגות הנמוכות של הפוטבול ליג. לעיתים השתתפו גם הקבוצות המובילות מהנשיונל ליג, הליגה החמישית. שמה המקורי של התחרות היה גביע המועדונים העמיתים, שם שחלף זמנו מכיוון שכיום לא קיימת עוד ההבחנה בין מועדונים עמיתים לבין חברים מלאים בפוטבול ליג. שמה הרשמי של התחרות משתנה מעת לעת בהתאם לספונסר התחרות, וכיום היא נקראת גביע בריסטול סטריט מוטורס, החל מ-2023.
שבעה מועדונים חולקים בתחרות שתי זכיות כל אחת, ובריסטול סיטי היא היחידה שזכתה בו שלוש פעמים. קרלייל יונייטד הגיעו למספר הרב ביותר של משחקי גמר, כאשר זכו פעם אחת ב-1997, אך הפסידו שלוש פעמים ב-1995, 2003 ו-2006.
במתכונתו הנוכחית משוחק הטורניר בין קבוצות מהפוטבול ליג הראשונה והפוטבול ליג השנייה (הרמות השלישית והרביעית בכדורגל האנגלי, אחרי הפרמייר ליג והפוטבול ליג צ'מפיונשיפ). החל מעונת 2006/2007 מתקיימת התחרות במבנה נוק-אאוט לפי ארבעה אזורים. משחק הגמר מתקיים בדרך כלל באצטדיון ומבלי, אך בשנים 2001–2006 נערך באצטדיון המילניום בקארדיף, עקב השיפוץ בוומבלי, וב-1984 התקיים הגמר בקינגסטון על ההול עקב מצב דשא רעוע בוומבלי.
היסטוריה

התחרות לקבוצות מהדרגים השלישי והרביעי החלה בעונת 1983/1984. לפני כן, היו מספר ניסיונות למלא את הפער שנוצר בעקבות ביטול גביע טקסקו/הגביע האנגלו-סקוטי ב-1981. התחרות הזמנית נודעה בשם פרס בית הפוטבול ליג, ובה זכו גרימסבי טאון ב-1982 ומילוול ב-1983.
נעשו מספר ניסיונות לפתרון בעיית צמצומן של 48 הקבוצות בשתי הליגות למספר שמהווה חזקה של שתיים, לצורך קיום תחרות בשיטת נוק-אאוט. לעיתים קרובות שוחק השלב הראשון של התחרות בבתים של 3 קבוצות; במקרים אחרים המועדונים הבכירים היו מדלגים על השלב הראשון. שיתופן של 8 או 12 קבוצות מליגת החובבנים לא פתרה את הבעיה, והעונה 16 קבוצות יחלו את התחרות מהשלב השני, בעוד ש-32 האחרות יחלו את השלב הראשון בארבעה אזורים.
כיום התחרות לא נחשבת לראשונה במעלה וקבוצות רבות מעדיפות לשחק עם הרכבים בינוניים, בעיקר בשלבי התחרות הראשונים. האוהדים מתייחסים לתחרות בשוויון נפש גם כן, וכך תפוסת הקהל בתחרות נמוכה בהרבה מהמקובל בתחרות כדורגל מקצועני.
שמות התחרות וספונסרים

1983 – 1984: גביע המועדונים העמיתים (ללא ספונסר)
1984 – 1987: פרס "פרייט רובר" (Freight Rover)
1987 – 1989: פרס "שרפה ואן" (Sherpa Van)
1989 – 1991: גביע "ליילנד דאף" (Leyland DAF)
1991 – 1994: פרס "אוטוגלאס" (Autoglass)
1994 – 2000: מגן "אוטו וינדסקרינס" (Auto Windscreens)
2000 – 2006: פרס "LDV ואנים" (LDV Vans)
2006 (משחק הגמר בלבד): פרס הפוטבול ליג
2007 – 2016: פרס "צבעי ג'ונסטון" (Johnstone's Paint)
2016 – 2019: פרס "צ'קטרייד" (Checkatrade)
2019 – 2020: פרס "ליסינג.קום" (Leasing.com)
2020 – כיום: פרס "פאפא ג'ונס" (Papa John's)
הזוכות > רשימת זוכות וגמרים לפי שנים

| עונה | מנצחת | תוצאה | סגנית | אצטדיון |
| --- | --- | --- | --- | --- |
| 1983/1984 | בורנמות' | 1-2 | האל סיטי | בות'פארי פארק |
| 1984/1985 | ויגאן אתלטיק | 1-3 | ברנטפורד | אצטדיון ומבלי הישן |
| 1985/1986 | בריסטול סיטי | 0-3 | בולטון וונדררס | אצטדיון ומבלי הישן |
| 1986/1987 | מנספילד טאון | 1-1 (4-5‏פ‏‏) | בריסטול סיטי | אצטדיון ומבלי הישן |
| 1987/1988 | וולבס | 0-2 | ברנלי | אצטדיון ומבלי הישן |
| 1988/1989 | בולטון וונדררס | 1-4 | טורקי יונייטד | אצטדיון ומבלי הישן |
| 1989/1990 | טרנמיר רוברס | 1-2 | בריסטול רוברס | אצטדיון ומבלי הישן |
| 1990/1991 | ברמינגהאם סיטי | 2-3 | טרנמיר רוברס | אצטדיון ומבלי הישן |
| 1991/1992 | סטוק סיטי | 0-1 | סטוקפורט קאונטי | אצטדיון ומבלי הישן |
| 1992/1993 | פורט וייל | 1-2 | סטוקפורט קאונטי | אצטדיון ומבלי הישן |
| 1993/1994 | סוונסי סיטי | 1-1 (1-3‏פ‏‏) | האדרספילד טאון | אצטדיון ומבלי הישן |
| 1994/1995 | ברמינגהאם סיטי | 0-1 ‏ש | קרלייל יונייטד | אצטדיון ומבלי הישן |
| 1995/1996 | רות'רהאם יונייטד | 1-2 | שרוסברי טאון | אצטדיון ומבלי הישן |
| 1996/1997 | קרלייל יונייטד | 0-0 (3-4‏פ‏) | קולצ'סטר יונייטד | אצטדיון ומבלי הישן |
| 1997/1998 | גרימסבי טאון | 1-2 ‏ש | בורנמות' | אצטדיון ומבלי הישן |
| 1998/1999 | ויגאן אתלטיק | 0-1 | מילוול | אצטדיון ומבלי הישן |
| 1999/2000 | סטוק סיטי | 1-2 | בריסטול סיטי | אצטדיון ומבלי הישן |
| 2000/2001 | פורט וייל | 1-2 | ברנטפורד | אצטדיון המילניום |
| 2001/2002 | בלקפול | 1-4 | קיימברידג' יונייטד | אצטדיון המילניום |
| 2002/2003 | בריסטול סיטי | 0-2 | קרלייל יונייטד | אצטדיון המילניום |
| 2003/2004 | בלקפול | 0-2 | סאות'אנד יונייטד | אצטדיון המילניום |
| 2004/2005 | רקסהאם | 0-2 ‏ה | סאות'אנד יונייטד | אצטדיון המילניום |
| 2005/2006 | סוונסי סיטי | 1-2 | קרלייל יונייטד | אצטדיון המילניום |
| 2006/2007 | דונקסטר רוברס | 2-3 ‏ה | בריסטול רוברס | אצטדיון המילניום |
| 2007/2008 | מילטון קינס דונס | 0-2 | גרימסבי טאון | אצטדיון ומבלי החדש |
| 2008/2009 | לוטון טאון | 2-3 ‏ה | סקנתורפ יונייטד | אצטדיון ומבלי החדש |
| 2009/2010 | סאות'המפטון | 1-4 | קרלייל יונייטד | אצטדיון ומבלי החדש |
| 2010/2011 | קרלייל יונייטד | 0-1 | ברנטפורד | אצטדיון ומבלי החדש |
| 2011/2012 | צ'סטרפילד | 0-2 | סווינדון טאון | אצטדיון ומבלי החדש |
| 2012/2013 | קרו אלכסנדרה | 0-2 | סאות׳אנד יונייטד | אצטדיון ומבלי החדש |
| 2013/2014 | פיטרבורו יונייטד | 1-3 | צ'סטרפילד | אצטדיון ומבלי החדש |
| 2014/2015 | בריסטול סיטי | 0-2 | וולסול | אצטדיון ומבלי החדש |
| 2015/2016 | ברנסלי | 2-3 | אוקספורד יונייטד | אצטדיון ומבלי החדש |
| 2016/2017 | קובנטרי סיטי | 1-2 | אוקספורד יונייטד | אצטדיון ומבלי החדש |
| 2017/2018 | לינקולן סיטי | 0-1 | שרוסברי טאון | אצטדיון ומבלי החדש |
| 2018/2019 | פורסמות' | 2-2 (4-5‏פ‏‏) | סנדרלנד | אצטדיון ומבלי החדש |
| 2019/2020 | סלפורד סיטי | 0-0 (2-4פ‏) | פורסמות' | אצטדיון ומבלי החדש |
| 2020/2021 | סנדרלנד | 0-1 | טרנמיר רוברס | אצטדיון ומבלי החדש |
הזוכות > לפי קבוצה

| מועדון | זכיות | שנות זכייה | סגנויות | שנות סגנות |
| --- | --- | --- | --- | --- |
| בריסטול סיטי | 3 | 1986, 2003, 2015 | 2 | 1987, 2000 |
| קרלייל יונייטד | 2 | 1997, 2011 | 4 | 1995, 2003, 2006, 2010 |
| ברמינגהאם סיטי | 2 | 1991, 1995 | 0 | — |
| בלקפול | 2 | 2002, 2004 | 0 | — |
| פורט וייל | 2 | 1993, 2001 | 0 | — |
| סטוק סיטי | 2 | 1992, 2000 | 0 | — |
| סוונסי סיטי | 2 | 1994, 2006 | 0 | — |
| ויגאן את'לטיק | 2 | 1985, 1999 | 0 | — |
| טרנמיר רוברס | 1 | 1990 | 2 | 1991, 2021 |
| בולטון וונדררס | 1 | 1989 | 1 | 1973, 1975 |
| בורנמות' | 1 | 1984 | 1 | 1998 |
| צ'סטרפילד | 1 | 2012 | 1 | 2014 |
| גרימסבי טאון | 1 | 1998 | 1 | 2008 |
| פורטסמות' | 1 | 2019 | 1 | 2020 |
| סנדרלנד | 1 | 2021 | 1 | 2019 |
| בארנסלי | 1 | 2016 | 0 | — |
| קובנטרי סיטי | 1 | 2017 | 0 | — |
| קרו אלכסנדרה | 1 | 2013 | 0 | — |
| דונקסטר רוברס | 1 | 2007 | 0 | — |
| לינקולן סיטי | 1 | 2018 | 0 | — |
| לוטון טאון | 1 | 2009 | 0 | — |
| מנספילד טאון | 1 | 1987 | 0 | — |
| מ. ק. דונס | 1 | 2008 | 0 | — |
| פיטרבורו יונייטד | 1 | 2014 | 0 | — |
| רות'רהאם יונייטד | 1 | 1996 | 0 | — |
| סלפורד סיטי | 1 | 2020 | 0 | — |
| סאות'המפטון | 1 | 2010 | 0 | — |
| וולברהמפטון וונדררס | 1 | 1988 | 0 | — |
| רקסהאם | 1 | 2005 | 0 | — |
ראו גם

גביע טקסקו (1971 - 1975)
הגביע האנגלו-סקוטי (1976 - 1981)
פרס בית הפוטבול ליג (1982 - 1983)
פריאנקה צ'ופרה

| --- | --- |

 לידה:  18 ביולי 1982 (בת 42) הודו ביהר, הודו
 סוגה מועדפת:  מוזיקת פופ 
 מדינה:  הודו 
 תקופת הפעילות:  מ-2000
 עיסוק:  זמרת, שחקנית ודוגמנית
 מקום לימודים:  La Martiniere Lucknow  John F. Kennedy High School  North Central High School 
 בן זוג:  ניק ג'ונאס (2018–הווה)
 מספר צאצאים:  1
 פרסים והוקרה:  פאדמה שרי באמנויות (2016)  People's Choice Award for Favorite Actress in a New TV Series (2016)  פרס הקולנוע הלאומי לשחקנית הטובה ביותר (2009)  100 נשים (BBC) (2022) 
 פרופיל ב-IMDb
 חתימה:   
 
צ'ופרה בתלבושת הודית מסורתית, 2016
צ'ופרה עם בעלה ניק ג'ונאס, 2018
פריאנקה צ'ופרה ג'ונאס (באנגלית: Priyanka Chopra Jonas; נולדה ב-18 ביולי 1982) היא שחקנית, דוגמנית וזמרת הודית, אשר זכתה בתחרות מיס עולם בשנת 2000.
ביוגרפיה

צ'ופרה נולדה בביהר שבהודו להורים אשר שניהם משמשים כרופאים בצבא ההודי. יש לה אח הצעיר ממנה בשבע שנים. עקב עיסוקם של הוריה נאלצה משפחתם לשנות את עיר מגוריהם לעיתים קרובות והתגוררו במקומות כגון דלהי, פונה, לאקנאו ולדאק.
בגיל 13 עברה להתגורר אצל דודיה בארצות הברית. במהלך לימודיה השתתפה במספר הפקות תיאטרון ולמדה מוזיקה. במהלך לימודיה באוניברסיטה החליטה צ'ופרה לחזור להודו ושם החלה להתעניין בלהופיע והשתתפה בתחרויות יופי וביניהן מיס הודו לשנת 2000 שם הגיעה למקום השני. באותה שנה נבחרה לייצג את הודו בתחרות מיס עולם בה זכתה במקום הראשון.
קריירת משחק

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קריירת משחק > 2002–2004: תחילת הקריירה

הסרט הראשון בו הייתה אמורה לשחק היה "Humraaz" אשר יצא ב-2002 אך לבסוף לא לקחה חלק בסרט מסיבות שונות. הסרט הראשון בו שיחקה היה הסרט "Thamizhan", אשר יצא באותה שנה. שנה לאחר מכן שיחקה בסרט "The Hero: Love Story of a Spy", לצידה של השחקנית פריטי זינטה. בנוסף שיחקה בסרט "Andaaz" לצידו של השחקן אקשאיי קומאר. אף על פי שלוהקה בהתחלה לסרטים שנכשלו בקופות היא החלה לשחק לצדם של שחקנים יותר מנוסים כמו סלמאן ח'אן וקארינה קאפור והחלה לקבל תפקידים רציניים יותר.
קריירת משחק > 2005–2015: ההצלחה הגדולה

בשנת 2005 לבד השתתפה צ'ופרה בשישה סרטים. באחד מהם שיחקה לצדו של אמיטאב באצ'אן. באותה שנה היא החלה לקבל ביקורות חיוביות מרוב מבקרי הסרטים אשר שיבחו את משחקה. צ'ופרה החלה את שנת 2006 עם שלושה סרטים ושיחקה בסרט "Krrish" אשר הפך לשובר קופות לצידה של השחקנית רקהה. סרט מצליח נוסף בו שיחקה באותה שנה היה "Don" לצדם של שאהרוח' ח'אן וארג'ואן רמפל.
ב-2008 שיחקה בסרט "God Tussi Great Ho" שדומה מבחינה עלילתית לסרט האמריקאי ברוס הגדול מכולם.
מ-2015 ועד 2018 שיחקה בתפקיד הראשי בסדרה "קוונטיקו" ברשת ABC.
ב-2017 השתתפה בסרט "משמר המפרץ" בתפקיד ויקטוריה לידס, בעלת מועדון נופש מושחתת.
בשנת 2019 שיחקה בתפקיד מרכזי בסרט הקומדיה הרומנטית "כמה רומנטי".
ב-9 בפברואר 2021, פרסמה צ'ופרה את הספר הזיכרונות שלה "Unfinished" על ידי רנדום האוס וספרי פינגווין. מבקרת הספרים, מולי ספריג'ן מסוכנות הידיעות Associated Press כינתה את הספר "פתוח וכנה" וכתבה "הכתיבה של צ'ופרה עמוקה, מרתקת ומלאת אנרגיה. הספר, הגיע לרשימת רבי המכר של הניו יורק טיימס בארצות הברית.
קריירת מוזיקה

צ'ופרה עסקה לא מעט במוזיקה במהלך כמה מסרטיה אך החליטה להתרכז בקריירת המשחק שלה. מאוחר יותר היא ביצעה את השיר "Tinka Tinka" בזמן שהתארחה כשופטת בתחרות הכישרונות ההודית "Sa Re Ga Ma Pa".
באוגוסט 2011 חתמה צ'ופרה על חוזה הקלטות עם חברת יוניברסל מיוזיק גרופ על כך שאלבומה הראשון יופף בצפון אמריקה על ידי חברת אינטרסקופ רקורדס ועל ידי חברת איילנד רקורדס בכל מקום אחר.
ביולי 2012 הייתה צ'ופרה הראשונה מבין כוכבי בוליווד לחתום על חוזה עם חברת CAA. היא החלה לעבוד עם אמנים כמו סאם ווטרס, ג'יי שון והמפיק המוזיקלי רד וואן. הסינגל הראשון שלה אשר היה "In My City" זכה לביקורות מעורבות אך נחל הצלחה גורפת בהודו כאשר נמכר בלמעלה מ-130 אלף עותקים בשבוע הראשון ליציאתו וזכה למעמד של פלטינה משולשת. לאחר מכן התארחה צ'ופרה בשיר "Erase" של ההרכב הצ'יינסמוקרס. ב-9 ביולי 2013 יצא הסינגל "Exotic" שהיה שיתוף פעולה יחד עם פיטבול, הסינגל הגיע למקום ה-16 במצעד הבילבורד.
חיים אישיים

באוגוסט 2018 התארסה למוזיקאי ניק ג'ונאס. השניים נישאו בטקס הודי מסורתי בדצמבר 2018. בינואר 2022 הביאו לעולם בת בהליך פונדקאות.
צ'ופרה הייתה קרובה מאוד למשפחתה ובמיוחד לאביה אשר נפטר ביוני 2013. לפני מותו, בשנת 2012, עשתה צ'ופרה קעקוע עם המילים "Daddy's lil girl" לזכרו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | Thamizhan | פרייה |  |
| 2003 | The Hero: Love Story of a Spy | שהאין זאקריה |  |
| 2003 | Andaaz | ג'יה |  |
| 2004 | Plan | ראני |  |
| 2004 | Kismat | סאפנה |  |
| 2004 | Asambhav | אלישה |  |
| 2004 | הצעת נישואין | רני סינג |  |
| 2004 | Aitraaz | סוניה רוי |  |
| 2005 | Blackmail | סאנג'אנה |  |
| 2005 | Karam | שליני |  |
| 2005 | המרוץ נגד הזמן | פוג'ה |  |
| 2005 | Yakeen | סימאר |  |
| 2005 | Barsaat | קאג'ל |  |
| 2005 | Bluffmaster! | סימי |  |
| 2006 | Taxi No. 9211 | עצמה |  |
| 2006 | 36 China Town | סימה |  |
| 2006 | קריש | פרייה מהרה |  |
| 2006 | Aap Ki Khatir | אנו |  |
| 2006 | דון | רומה (אנ') |  |
| 2007 | שלום איסק | קמימי |  |
| 2007 | Big Brother | ארת'י |  |
| 2008 | My Name Is Anthony Gonsalves | עצמה |  |
| 2008 | Love Story 2050 | סאנה בדי |  |
| 2008 | האל הגדול מכולם | אליה קאפור |  |
| 2008 | Chamku | שובי |  |
| 2008 | Drona | סוניה |  |
| 2008 | Fashion | מגאנה |  |
| 2008 | דוסטנה | ניאה |  |
| 2009 | קאמיניי | סוויטי בופ |  |
| 2009 | What's Your Raashee? | 12 דמויות שונות |  |
| 2010 | Pyaar Impossible! | אלישה מרצ'נט |  |
| 2010 | Jaane Kahan Se Aayi Hai | עצמה |  |
| 2010 | Anjaana Anjaani | קיארה |  |
| 2011 | 7 חטאים נסלחים | סוזנה אנה מארי יוהנס |  |
| 2011 | מציאות וירטואלית | נערת דזי |  |
| 2011 | דון 2 | רומה (אנ') |  |
| 2012 | דרך הייסורים | קאלי |  |
| 2012 | Teri Meri Kahaani | רוקסאר / ארדאנה / ראדה |  |
| 2012 | בארפי! | ז'ילמיל |  |
| 2013 | Deewana Main Deewana | פרייה סינג |  |
| 2013 | מטוסים | אישאני | דיבוב |
| 2013 | זנג'יר | מאלה |  |
| 2013 | קריש 3 | פרייה מהרה |  |
| 2014 | Gunday | ננדיטה |  |
| 2014 | מרי קום | מרי קום (אנ') |  |
| 2015 | תנו ללב לפעום | אעישה סאנגה |  |
| 2015 | באג'יראו מאסטני | קאשיבאי (אנ') |  |
| 2016 | Jai Gangaajal | אבאה מאהטור |  |
| 2016 | Ventilator | עצמה | גם מפיקה |
| 2017 | משמר המפרץ | ויקטוריה לידס | סרט אמריקאי |
| 2018 | A Kid Like Jake | אמאל | סרט אמריקאי |
| 2019 | כמה רומנטי | איזבלה סטון | סרט אמריקאי |
| 2019 | שמיים ורודים | הדיטי | גם מפיקה בפועל |
| 2020 | גיבורים זה אנחנו | גרנדה | סרט אמריקאי |
| 2021 | הטיגריס הלבן | פינקי מאדאם | גם מפיקה בפועל |
| 2021 | מטריקס: התחייה | סאטי | סרט אמריקאי |
| 2023 | לאהוב מחדש | מירה ריי | סרט אמריקאי |
| TBA | Cowboy Ninja Viking |  | סרט אמריקאי |
| TBA | Ending Things |  | סרט אמריקאי גם מפיקה בפוועל |
| TBA | Sheela | מא אננד שילה (אנ') | סרט אמריקאי גם מפיקה |
| TBA | ראשי המדינה |  | סרט אמריקאי |
| TBA | Jee Le Zaraa |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | Fear Factor: Khatron Ke Khiladi | מנחה | עונה 3 מבוססת על תוכנית המציאות הבריטית "The X Factor" |
| 2015–2018 | קוונטיקו | אלכסנדרה "אלכס" פאריש (אנ') | תפקיד ראשי (3 עונות); 57 פרקים |
| 2023 - הווה | סיטדל | נאדיה סין | תפקיד ראשי; 6 פרקים |
פילמוגרפיה > מפיקה

| שנה | סרט | שפה |
| --- | --- | --- |
| 2013 | Girl Rising | אנגלית |
| 2016 | Bam Bam Bol Raha Hai Kashi | בוג'פורית |
| 2017 | Sarvann | מראטהית |
| 2018 | Kay Re Rascalaa | פנג'אבי |
| 2018 | Kaashi Amarnath | מראטהית |
| 2018 | Pahuna: The Little Visitors | בוג'פורית |
| 2019 | Firebrand | מראטהית |
| 2019 | Paani | מראטהית |
| 2019 | Bhoga Khirikee | אסאמית |
| 2020 | עין הרע | אנגלית |
דיסקוגרפיה > סינגלים

"In My City" (יחד עם will.i.am)
"Exotic" (יחד עם פיטבול)
הערות שוליים

↑  "Priyanka Chopra, Nick Jonas engaged, see pics from their roka". Hindustan Times. 18 באוגוסט 2018. נבדק ב-18 באוגוסט 2018. {{cite news}}:  (עזרה)
↑  Mizoguchi, Karen (1 בדצמבר 2018). "Nick Jonas and Priyanka Chopra Are Married!". People. ארכיון מ-1 בדצמבר 2018. נבדק ב-1 בדצמבר 2018. {{cite web}}:  (עזרה)
↑  Melas, Chloe (3 בדצמבר 2018). "Priyanka Chopra and Nick Jonas are married". CNN. נבדק ב-3 בדצמבר 2018. {{cite news}}:  (עזרה)
↑  ענבל חננאל, ניק ג'ונאס ופריאנקה צ'ופרה הורים, במדור "פנאי פלוס" באתר ynet‏, 21 בינואר 2022
↑  "'Daddy's Lil Girl' Priyanka Chopra Gets First Tattoo on Wrist". International Business Times. 5 באוגוסט 2012. ארכיון מ-25 במאי 2013. נבדק ב-13 ביוני 2013. {{cite news}}:  (עזרה)
| --- | --- |
בקרת זהויות :  PLWABN: 9810634876805606  BIBSYS: 15018465  BnF: cb16257067b (data)  GND: 13719613X  ISNI: 0000 0001 1475 0062  LCCN: no2005068634  MusicBrainz: 34d61873-7bdd-4dd8-91d4-9ae585b4622b  NKC: jcu20221138788  NLA: 40578335  NLK: KAC2020M2789  SUDOC: 224686453  Trove: 1447990  VIAF: 73589525   WorldCat (עם VIAF): 73589525 
צ'ופרה, 2015